Fyrene vil kunne løses og ogsaa bør løses. Jeg skal blot lige 

 nævne, at en Sammenligning mellem Beretninger om Dag- 

 træk af Fugle her i Landet, Fald af Fugle ved vore Fyr og 

 Fald ved Fyr i vore Nabolande vilde være et yderst fortjenst- 

 fuldt Arbejde og maaske vilde bringe Løsning paa meget af 

 hele Trækspørgsmaalet, hvor man endnu kun svagt kan ane en 

 Sammenhæng. 



Hele Spørgsmaalet om Fugletrækkets Afhængighed eller Uaf- 

 hængighed af herskende meteorologiske Forhold melder sig, og 

 man kan sikkert faa mere Klarhed herover ved videregaaende 

 Undersøgelser. Et andet Spørgsmaal er det ogsaa, om Fuglene 

 paa Flugten følger bestemte, begrænsede Trækveje eller over- 

 flyver Landstrækninger med »bred Front«. Jeg er mig fuldt 

 ud bevidst, at man i et Arbejde som dette beskæftiger sig med 

 mange usikre Forhold; man ved intet om, hvorfra de faldne 

 Fugle stammede, eller hvor de paa Trækket agtede sig hen; 

 danske Fugle er sikkert kun en forsvindende Brøkdel af dem. 

 Og man kunde spørge, om dette ikke var en helt gal Vej at 

 gaa for at udforske Fugletrækket, thi er det ikke under fuld- 

 stændig abnorme Forhold, at der sker Fuglefald, og hvem 

 borger for, at ikke det normale F'ugletræk betinges af ganske 

 andre Faktorer? Jeg vil senere faa Lejlighed til at vise, at dette 

 vist ikke har saa meget paa sig, og om saa alligevel skulde være, 

 vil jeg gerne drage en Parallel mellem dette og medicinske 

 Forhold, hvor man netop ofte gennem Studiet af de pathologiske 

 Forandringer i en Organisme naar til Forstaaelse af de normale 

 Funktioner. 



Skulde imidlertid nogle af mine Anskuelser i det følgende 

 vise sig forkerie, og det tør jeg ingenlunde bestemt benægte, 

 tror jeg dog, at Tal og Kendsgerninger vil have sin store 

 Interesse for Forstaaelsen af Lærkens Træk her over vore 

 Egne. 



Det skal endelig paa dette Sted være mig en kær Pligt at 

 bringe min bedste Tak til de Mennesker, der paa forskellig 

 Maade har hjulpet med til, at dette Arbejde er blevet gjort. 

 Først og fremmest bør der rettes en Tak til Personalet rundt 

 paa Fyrene og Fyrskibene; det er kun ved deres ihærdige og 

 energiske Arbejde, at et Materiale som dette kan samles. Der- 

 næst vil jeg gerne takke D'Hrr. Mag. scient. H.Winge og. 



